
ประกาศโรงพยาบาลบึงบูรพ์
เรื่อง นโยบายการดำเนินงานพัฒนาระบบบริการสุขภาพที่เป็นมิตรสำหรับวัยรุ่นและเยาวชน
(Youth Friendly Health Services: YFHS)
………………………………………………………………………...................................................................
เพื่อให้การดำเนินงานด้านสุขภาพวัยรุ่นและเยาวชนของ โรงพยาบาลบึงบูรพ์ เป็นไปตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 และสอดคล้องกับมาตรฐานบริการสุขภาพที่เป็นมิตรสำหรับวัยรุ่นและเยาวชน ฉบับปรับปรุง พ.ศ. 2567 โรงพยาบาลบึงบูรพ์จึงกำหนดนโยบายไว้ดังนี้
1. การเข้าถึงบริการโดยไม่ตีตรา (Non-Stigma & Accessibility) มุ่งเน้นการให้บริการด้วยความเสมอภาค เท่าเทียม โดยไม่คำนึงถึงเชื้อชาติ ศาสนา เพศสภาวะ หรือสถานะทางสังคม และบุคลากรทุกระดับต้องให้บริการด้วยท่าทีที่เป็นมิตร ใช้ปิยวาจา และไม่ตัดสินต่อพฤติกรรมหรือปัญหาของวัยรุ่น
2. การรักษาความลับและสิทธิความเป็นส่วนตัว (Confidentiality & Privacy) ถือว่าข้อมูลสุขภาพและข้อมูลส่วนตัวของวัยรุ่นเป็นความลับสูงสุด จะไม่เปิดเผยแก่ผู้อื่น (รวมถึงผู้ปกครองหรือสถานศึกษา) หากไม่ได้รับความยินยอมจากวัยรุ่น ยกเว้นในกรณีที่กฎหมายกำหนดหรือเป็นอันตรายต่อชีวิต รวมถึงจัดให้มีสถานที่บริการที่เป็นสัดส่วนและมิดชิด เพื่อสร้างความมั่นใจในการปรึกษาและรับบริการ
3. การเคารพสิทธิวัยรุ่น (Respect for Rights) ส่งเสริมให้วัยรุ่นมีส่วนร่วมในการตัดสินใจเลือกวิธีการรักษาหรือทางเลือกในการคุมกำเนิด โดยได้รับข้อมูลที่ถูกต้อง ครบถ้วน และรอบด้าน และสนับสนุนการเข้าถึงบริการคุมกำเนิดกึ่งถาวร (ฝังเข็มยาคุมกำเนิด) และบริการยุติการตั้งครรภ์ที่ปลอดภัยตามเกณฑ์กฎหมายและข้อบ่งชี้ทางการแพทย์
4. การบูรณาการและการมีส่วนร่วม ส่งเสริมการทำงานร่วมกันเป็นทีมสหสาขาวิชาชีพ และเปิดโอกาสให้แกนนำวัยรุ่น/เยาวชน มีส่วนร่วมในการวางแผนและพัฒนาระบบบริการ
จึงประกาศให้ทราบและถือปฏิบัติโดยทั่วกัน

ประกาศ ณ วันที่ 1 ตุลาคม พ.ศ. 2568

						   (นายพิเชฏฐ์  จงเจริญ)
			         		 นายแพทย์เชี่ยวชาญ(ด้านเวชกรรมป้องกัน) รักษาการในตำแหน่ง
     						ผู้อำนวยการโรงพยาบาลบึงบูรพ์

